cyanic-selkie/wikianc huggingface dataset:
ফিফা বিশ্বকাপে ব্রাজিল
ব্রাজিল বিশ্বকাপের ইতিহাসে সবচেয়ে সফল জাতীয় দল। দলটি পাঁচটি শিরোপা জিতেছে এবং দুইবার দ্বিতীয় স্থান, তৃতীয় স্থান ও চতুর্থ স্থান অর্জন করেছে। আর্জেন্টিনা, স্পেন ও জার্মানির মত ব্রাজিল নিজ মহাদেশের বাইরে বিশ্বকাপ বিজয়ী হয়েছে, পাশাপাশি ব্রাজিল একমাত্র দেশ যারা চারটি মহাদেশে পৃথক পৃথক বিশ্বকাপ শিরোপা অর্জন করেছে। ( সুইডেন ১৯৫৮, চিলি ১৯৬২, মেক্সিকো ১৯৭০, মার্কিন যুক্তরাষ্ট্র ১৯৯৪ এবং দক্ষিণ কোরিয়া/জাপান ২০০২ )। ব্রাজিলই একমাত্র জাতীয় দল যারা ফিফা বিশ্বকাপের সমস্ত সংস্করণে কোনো ধরণের অনুপস্থিতি বা প্লে অফের প্রয়োজন ছাড়াই খেলেছে। ২২টি বিশ্বকাপ টুর্নামেন্টের ১১০টি ম্যাচের মধ্যে ৭৪টিতে জয় পেয়েছে ব্রাজিল । আনুপাতিক ও নিরঙ্কুশ উভয় ক্ষেত্রেই বিশ্বকাপে ব্রাজিলের রয়েছে সেরা পার্ফরমেন্স। তাঁদের ১১০টি ম্যাচে ৭৪টি জয়, ১২৬ টি গোল, মাত্র ১৮ টি হার ও ২৪৭ পয়েন্টের রেকর্ড আছে।
ঐতিহ্যগতভাবে, ব্রাজিলের সবচেয়ে বড় প্রতিদ্বন্দ্বী আর্জেন্টিনা । দুই দেশ ফিফা বিশ্বকাপের ইতিহাসে চারবার একে অপরের মুখোমুখি হয়েছে যেখানে ব্রাজিল বিজয়ী হয়েছে দুইবার (পশ্চিম জার্মানি ১৯৭৪ এবং স্পেন ১৯৮২), আর্জেন্টিনার বিজয়ী হয়েছে একবার (ইতালি ১৯৯০) এবং ড্র হয়েছে একবার (আর্জেন্টিনা ১৯৭৮ )। ফাইনালে ব্রাজিলের বিপক্ষে সবচেয়ে বেশি খেলা দেশটি হল সুইডেন। দল দুটি ৭ বার মুখোমুখি হয়েছে, যেখানে ব্রাজিল জিতেছে ৫টি এবং ড্র করেছে দুটি ম্যাচ। অন্য তিনটি ঐতিহাসিক প্রতিদ্বন্দ্বী হল ইতালি, ফ্রান্স, নেদারল্যান্ডস। ইতালি ব্রাজিলের বিপক্ষে দুটি বিশ্বকাপ ফাইনালে হেরেছে এবং দুটি টুর্নামেন্টে ব্রাজিলিয়ানদের বিদায় করেছে ( ফ্রান্স ১৯৩৮ এবং স্পেন ১৯৮২)। ফ্রান্স তিনবার ব্রাজিলকে পরাজিত করেছে (মেক্সিকো ১৯৮৬, ফ্রান্স ১৯৯৮ এবং জার্মানি ২০০৬)। নেদারল্যান্ডস পাঁচটি ম্যাচে দুটিতে ব্রাজিলকে বিদায় করে (পশ্চিম জার্মানি ১৯৭৪ এবং দক্ষিণ আফ্রিকা ২০১০) ব্রাজিল ২০১৪ -তে তৃতীয় স্থান অর্জন করে।
১৯৩০ সালে প্রথম বিশ্বকাপ আসর অনুষ্ঠিত হবার ২৮ বছর পর ব্রাজিল ১৯৫৮ সালে প্রথমবারের মত বিশ্বকাপ শিরোপা অর্জন করে। শিরোপা জয়ের দ্বিতীয় সর্বোচ্চ অপেক্ষা ছিল ১৯৯৪ সালে যখন ১৯৭০ সালের ২৪ বছর পর ব্রাজিল শিরোপা অর্জন করে। ২০০২ সালে সর্বশেষ বিশ্বকাপ শিরোপা অর্জনের পর বর্তমানে ২৪ বছর পেরিয়ে গেছে।
রেকর্ডস
*ড্রয়ের মধ্যে রয়েছে পেনাল্টি শুট-আউটের মাধ্যমে নির্ধারিত নকআউট ম্যাচ।
রেকর্ড খেলোয়াড়
ব্রাজিলের কাফু একমাত্র খেলোয়াড় যিনি পরপর তিনটি বিশ্বকাপ ফাইনালে উপস্থিত হয়েছেন: ১৯৯৪, ১৯৯৮ এবং ২০০২।
সর্বাধিক টুর্নামেন্ট উপস্থিতি
মোট আটজন খেলোয়াড় চারটি অংশগ্রহণের রেকর্ড ভাগ করে নেন। গোলরক্ষক এমার্সন লিও একমাত্র একজন যিনি পরপর চারটি টুর্নামেন্ট খেলেছেন (1982-এ বলা হয়নি)।
শীর্ষ স্কোরার
বছরের পর বছর ধরে পাঁচ ব্রাজিলিয়ান বিশ্বকাপের গোল্ডেন বুট পুরস্কার জিতেছে: 1938 সালে 7 গোল করে লিওনিদাস, 1950 সালে 9 গোল করে আদেমির, 1962 সালে 4 গোল করে গারিঞ্চা এবং ভাভা এবং 2002 সালে 8 গোল করে রোনালদো ।
ক্লাব দ্বারা সরবরাহ করা খেলোয়াড়
ফিফা বিশ্বকাপের পুরো সংস্করণে 5 টিরও বেশি খেলোয়াড় সরবরাহ করেছে এমন ক্লাবগুলির তালিকা নীচে দেওয়া হল:
অন্যান্য দেশের কোচ হিসেবে পুরস্কার
ব্রাজিলের কোচরা কিছুটা নিয়মিততা নিয়ে অন্যান্য দেশের পাশে হাজির হয়েছেন। তাদের মধ্যে তিনজন তাদের দেশের সাথে দলের পুরস্কার জিতেছে:
তথ্যসূত্র
<references group="" responsive="1">
৫ নং ওয়ার্ড, কলকাতা পৌরসংস্থা
৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে টালা, বেলগাছিয়া ও চিৎপুর অঞ্চলের অংশবিশেষ নিয়ে গঠিত। ৫ নং ওয়ার্ড হল কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।
বিবরণ
৫ নং ওয়ার্ডের উত্তর দিকে রয়েছে পাইকপাড়া রাজা মণীন্দ্র রোড ও জীবনকৃষ্ণ ঘোষ রোড; পূর্ব দিকে রয়েছে অনাথনাথ দেব লেন, ইন্দ্র বিশ্বাস রোড ও পূর্ব রেল লাইন; দক্ষিণ দিকে রয়েছে ক্ষুদিরাম বসু সরণি, নিউ ক্যানাল ও সার্কুলার ক্যানাল এবং পশ্চিম দিকে রয়েছে ব্যারাকপুর ট্রাঙ্ক রোড।
বিষ্ণু-কুমারখালি নদী
বিষ্ণু-কুমারখালি নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ২৩ কিলোমিটার, গড় প্রস্থ ১৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিষ্ণু-কুমারখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬২।
প্রবাহ
বিষ্ণু-কুমারখালি নদীটি বাগেরহাট জেলার বাগেরহাট সদর উপজেলার ষাটগম্বুজ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা বাইনতলা, ডেমা, বাঁশতলি ইউনিয়ন অতিক্রম করে একই জেলার রামপাল উপজেলার পেরিখালি ইউনিয়ন পর্যন্ত প্রবাহিত হয়ে মংলা নদীতে নিপতিত হয়েছে। নদীটির ভাটি এলাকার তুলনায় উজানের দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। নদীটি জোয়ার ভাটার প্রভাবে প্রভাবিত। এ নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।
বঙ্গলক্ষ্মীর ব্রতকথা
বঙ্গলক্ষ্মীর ব্রতকথা আচার্য রামেন্দ্রসুন্দর ত্রিবেদী রচিত এক অভিনব দেশাত্মবোধক ব্রতকথা।
প্রেক্ষাপট
ব্রিটিশ শাসনামলে অবিভক্ত বাংলাকে খন্ডিত করার পরিকল্পনায় ১৯০৫ খ্রিস্টাব্দে ভারতে বিশেষকরে বাংলায় রাজনৈতিক অস্থিরতা সৃষ্টি হয়। সেসময়ের বহু জাতীয়তাবাদী নেতৃবৃন্দ বিভিন্ন ভাবে প্রতিবাদে মুখর হন।
দেশবাসীকে স্বদেশী চেতনায় উদ্বুদ্ধ করতে আচার্য রামেন্দ্রসুন্দর ত্রিবেদী লিখলেন এক স্বদেশী চিন্তামূলক প্রবন্ধ ‘বঙ্গলক্ষ্মীর ব্রতকথা’। যার দ্বারা তিনি বাংলার মহিলাদের স্বদেশী চেতনার সঙ্গে দেশবাসীর পরিচয় করিয়েছেন। প্রবন্ধটিতে বাংলার সাম্প্রদায়িক দাঙ্গা-হাঙ্গামা ও বাংলা সংস্কৃতিকে বিচ্ছিন্ন করার কথা স্থান পেয়েছে।
প্রতিবাদের ধরণ
প্রবন্ধটি ১৯০৫ খ্রিস্টাব্দেই (১৩১২ বঙ্গাব্দের পৌষ মাসের বঙ্কিমচন্দ্র চট্টোপাধ্যায় প্রবর্তিত) বঙ্গদর্শন পত্রিকায় প্রকাশিত হয়। প্রবন্ধ টির একটি সংস্কৃত অনুবাদও এডুকেশন গেজেট-এ প্রকাশিত হয়। ১৯০৬ খ্রিস্টাব্দে এটি পুস্তকাকারে প্রকাশিত হয়েছিল।
মারাঠাদের মু্র্শিদাবাদ লুণ্ঠন
মারাঠাদের মুর্শিদাবাদ লুণ্ঠন বলতে ১৭৪২ সালের ৬/৭ মে তারিখে নাগপুরের মারাঠা রাজা প্রথম রঘুজী ভোঁসলের সৈন্যবাহিনী কর্তৃক বাংলার তৎকালীন রাজধানী মুর্শিদাবাদ আক্রমণ ও লুণ্ঠনকে বোঝায় । ভাস্কর পণ্ডিতের নেতৃত্বাধীন মারাঠা বাহিনী বাংলার নবাব আলীবর্দী খানের অনুপস্থিতির সুযোগ গ্রহণ করে মুর্শিদাবাদ আক্রমণ করে এবং বিপুল পরিমাণ অর্থ ও অন্যান্য সামগ্রী লুণ্ঠন করে । নবাব আলীবর্দী এ সংবাদ পেয়ে সসৈন্যে মুর্শিদাবাদের দিকে অগ্রসর হলে মারাঠারা পশ্চাৎপসরণ করে ।
পটভূমি
১৭৪২ সালে মারাঠা সেনাপতি ভাস্কর পণ্ডিত ৪০,০০০ অশ্বারোহী সৈন্যসহ বাংলা আক্রমণ করেন । মারাঠা সৈন্যরা বর্ধমান ও মুর্শিদাবাদ জেলায় লুটতরাজ করতে থাকে। ১৭৪২ সালের এপ্রিলে বাংলার নবাব আলীবর্দী খান বর্ধমানের নিকটে মারাঠাদের দ্বারা অবরুদ্ধ হন, কিন্তু অবরোধ ভেদ করতে সক্ষম হন । ভাস্কর পণ্ডিত এতে হতাশ হয়ে বাংলা ত্যাগের সিদ্ধান্ত নেন। কিন্তু মীর হাবিব (বাংলার নবাবের একজন দলত্যাগী কর্মকর্তা) তাকে ভিন্নরকম পরামর্শ দেন। বর্ধমানে মারাঠাদের অবরোধ ভেদ করে নবাব আলীবর্দী কাটোয়ায় অবস্থান করছিলেন । নবাবের অনুপস্থিতির সুযোগ নিয়ে নবাবের রাজধানী মুর্শিদাবাদ আক্রমণ ও লুণ্ঠন করার জন্য মীর হাবিব ভাস্কর পণ্ডিতকে উৎসাহিত করেন ।
ঘটনাবলি
১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের নিকটে পৌঁছে । তারা মুর্শিদাবাদের একটি উপশহর দাহিপাড়ায় পৌঁছে সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে । কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল  । মারাঠা সৈন্যরা এক দিনব্যাপী মুর্শিদাবাদ লুণ্ঠন করে এবং মুর্শিদাবাদের উপকণ্ঠে উদ্দেশ্যহীনভাবে ধ্বংসযজ্ঞ চালায় । নবাব আলীবর্দী ৭ মে সকালে তার রাজধানী রক্ষা করতে পৌঁছান। আলীবর্দীর আগমনের সংবাদ পেয়ে মারাঠা হানাদারেরা কাটোয়ায় পশ্চাৎপসরণ করে। পথিমধ্যে তারা অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায় ।
ফলাফল
সাফল্যের সঙ্গে মুর্শিদাবাদ আক্রমণের মাধ্যমে মারাঠারা তাদের ধ্বংসাত্মক ক্ষমতার প্রদর্শন ঘটায়। এটি বাংলার জনসাধারণ ও অভিজাতদের আতঙ্কিত করে তোলে । মারাঠাদের লুণ্ঠনের ফলে নবাবের রাজকোষের বিপুল ক্ষতি হয়, যা নবাবের জন্য বড় একটি সমস্যা হয়ে দাঁড়ায় ।
১৯৪৮ গ্রীষ্মকালীন অলিম্পিকে ভারত
স্বাধীনতা লাভের পর ভারত স্বাধীন দেশ হিসেবে প্রথম ১৯৪৮ খৃষ্টাব্দের গ্রীষ্মকালীন অলিম্পিকে অংশগ্রহণ করে।
30px সাইক্লিং
== 30px হকি ==
১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশি শক্তিশালী। এই দল হকিতে দেশের হয়ে একমাত্র স্বর্ণ পদক জয় করে।
30px ওয়াটার পোলো
এই বিভাগে ভারত নবম স্থান অধিকার করে।
30px ফুটবল
thumb|left|রিচমন্ড পার্ক অলিম্পিক ক্যাম্পে ভারতীয় ফুটবল খেলোয়াড়দের খালি পায়ে অনুশীলন
ভারতীয় ফুটবল দল প্রথম আন্তর্জাতিক প্রতিযোগিতায় অংশগ্রহণ করে ১৯৪৮ গ্রীষ্মকালীন অলিম্পিকে। এই প্রতিযোগিতায় ভারতীয় ফুটবল দলের খেলোয়াড়রা খালি পায়ে ফ্রান্সের বিরুদ্ধে খেলতে নামে। ফরাসীরা প্রথমে এগিয়ে গেলেও ভারতীয় ফুটবলার সরঙ্গপানি রমন ৭০ মিনিটে সমতা ফেরান। এর পরে ভারত দুটি পেনাল্টির সুযোগ পেলেও সেখান থেকে গোল করতে অসমর্থ হয়। শেষ মিনিটে ফরাসী ফুটবলার রেনে পারসিলঁ গোল করে ভারতকে পরাস্ত করে। এই খেলায় খালি পায়ে ভারতের খেলা দর্শকদের মন জয় করে নেয়।
শাল (দ্ব্যর্থতা নিরসন)
শাল হতে পারে:
মিনিস্কার্ট
মিনিস্কার্ট (Miniskirt) হচ্ছে কোমর থেকে হাঁটুর ওপর পর্যন্ত ঢেকে রাখে—এরকম এক প্রকার স্কার্ট। সাধারণত এটি নিতম্বের শেষাংশ থেকে ১০ সেন্টিমিটারের (৪ ইঞ্চি) বেশি লম্বা হয় না। মিনিস্কার্ট পরিচিত পেয়েছে লন্ডনের ফ্যাশন প্রতীক সুইংগিং লন্ডন-এর মাধ্যমে, এবং তদাবধি এটি জনপ্রিয়তা রক্ষা করে চলেছে। যে সকল পোশাক হাঁটুর ওপরে এসে শেষ হয় সেগুলোকে মিনিড্রেস হিসেবেও আখ্যায়িত করা হয়। এছাড়া ফ্যাশন শিল্পে মিনিস্কার্টকে একধাপ এগিয়ে মাইক্রো-মিনিস্কার্ট নামেও অভিহিত করা হয়।
মেরি কোয়ান্ট এবং জঁ শ্রিম্পটন
মেরি কোয়ান্ট নামক একজন ফ্যাশন ডিজাইনার লন্ডনের চেলসির কিংস রোডে বাজার (Bazaar) নামক একটি বস্ত্র বিতান পরিচালনা করতেন, যেখানে বিক্রয়কৃত পোশাকগুলো ছিলো তার নিজের ডিজাইন অনুসারে তৈরিকৃত। ১৯৬০-এর দশকে তিনি ছোট স্কার্ট নিয়ে পরীক্ষানিরীক্ষা শুরু করেন, যা ১৯৬৫ সালে এসে মিনিস্কার্টে রূপ নেয়, এবং সেটি ছিলো ঐ দশকের অন্যতম জনপ্রিয় একটি ফ্যাশন।
মেরি কোয়ান্টের অবস্থান দখলের উদ্দেশ্যে ফ্যাশন হাউজ ‘সুইংগিং লন্ডন’ মিনিস্কার্টের প্রসারে কাজ করে এবং এর ফলে এটি সাধারণ একটি আঞ্চলিক ফ্যাশন থেকে একটি অন্যতম আন্তর্জাতিক ফ্যাশনে পরিণত হয়। ডিজাইনার কলিন রোলফের তৈরি মিনিস্কার্ট সদৃশ একটি সাদা পোশাক ১৯৬৫ সালের ৩০ অক্টোবর, অস্ট্রেলিয়ার মেলবোর্ন কাপ কার্নিভালের প্রথম দিন, ডার্বি দিবসে তারকা ব্যক্তিত্ব জঁ শ্রিম্পটন পরিধান করেন, যা এটিকে মানুষের মধ্যে সাড়া ফেলে। এ সম্মন্ধে শ্রিম্পটনের ভাষ্য ছিলো, তিনি সমাজের রক্ষণশীলতা ভাঙার একটি সাহসিক প্রয়াস হিসেবে এই স্কার্ট পরিধান করেন, কারণ এটি তৈরির উপাদানগুলো ছিলো খুবই অপর্যাপ্ত, যা তখন বিতর্কের জন্ম দেয়।
বাংলার মন্দির স্থাপত্য
পাল শাসনের পর বাঙালি পৃথক ও তন্ত্র জাতি হিসাবে প্রকাশিত হয়। গুপ্ত যুগে স্থাপত্য ও শিল্পে যে উত্কর্ষতা লাভ করেছিল তা পাল যুগে আরও সমৃদ্ধ হয়। বাংলার শিল্পের এই ধারাটিকে পূরবী ধারা বলা হয়। সেই সময় বিতপাল, ধীমান ছিলেন পূর্বী ধারার বিখ্যাত শিল্পী। সেই সঙ্গে টেরাকোটা শিল্পেরও প্রভূত উন্নতি হয়। পাহাড়পুরের মন্দিরের (আনুমানিক খ্রিস্টিয় নবম শতক) টেরাকোটার অনেক উত্কৃস্ট নিদর্শন পাওয়া গেছে।
বিস্তৃতি
পুরো বঙ্গ অঞ্চল ধরেই বাংলার মন্দির স্থাপত্য রীতির বিকাশ ঘটেছিল। বাংলার পশ্চিমে মালভূমি অঞ্চলে প্রথ দিকে বিস্তার একটু বেশি হলেও পরের দিকে সারা বাংলা জুড়েই মন্দির শিল্পরীতির নিদর্শন পাওয়া যায়।
বঙ্গীয় ধারায় যে সকল মন্দির হয়েছিল সেগুলো পূর্বে বর্তমান বাংলাদেশ থেকে পশ্চিমে ঝাড়খণ্ডের পূর্বাংশ পর্যন্ত বিস্তৃত। এই বিশাল অঞ্চল জুড়ে বঙ্গীয় শিল্পরীতিতে মন্দির তৈরি হয়েছে।
প্রকারভেদ
বাংলার মন্দির গুলিকে স্থাপত্য শৈলী হিসাবে মূলত ছয়টি ভাগে ভাগ করা যায়। যথাঃ
এছাড়াও কিছু মৌলিক মন্দির দেখা যায়।
চালা
thumb|জোড় বাংলা, বিষ্ণুপুর, বাঁকুড়া, ১৬৫৫ খ্রি. মূল নিবন্ধ: চালা শিল্পরীতি (বাংলার মন্দির স্থাপত্যরীতি) চালা শিল্পরীতির বাংলার সমাজজীবনের প্রতিফলন দেখা যায়। এটি খড়ের চালা দাওয়া মাটির ঘরের আদলে তৈরী। এই শিল্পরীতির প্রধান বৈশিষ্ট চলার বাঁকানো শীর্ষ ও কার্নিশ। এটিও কয়েকটি ভাগে বিভক্ত।
রত্ন মন্দির
মূল নিবন্ধ: রত্ন শিল্পরীতি (বাংলার মন্দির স্থাপত্যরীতি) রত্ন মন্দির চালা মন্দিরের একটি সম্প্রসারিত শিল্পরীতি। চালা শিল্পরীতির মন্দিরের উপর চূড়া বসানো থাকলে তখন তাকে রত্ন মন্দির বলা হয়। রত্ন মন্দিরের বিশেষত্ব হলো চালার বাঁকানো কার্নিশ। চূড়ার সংখ্যা হিসাবে একে সাতটি ভাগে ভাগ করা হয়েছে।
দালান
চালা ও রত্ন রীতির শিল্পরীতিতে বাঁকানো কার্নিশ ও ঢালু ছাদের ব্যবহার করা হতো। পরবর্তিতে বাঁকানো কার্নিশ ও ঢালু ছাদের পরিবর্তন করে সোজা কার্নিশ ও সমতল ছাদের শিল্পরীতিকে দালান শিল্পরীতি বলা হয়। এইটকে দুই ভাগে ভাগ করা হয়। যথাঃ এদেরও আরও কয়েকটি ভাগে ভাগ করা যায়।
মঞ্চ
মূল নিবন্ধ: মঞ্চ শিল্পরীতি (বাংলার মন্দির স্থাপত্যরীতি)
মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়। এর কয়েকটি ধরন হলো -
মঠ
মূল নিবন্ধ: মঠ
দেউল
মূল নিবন্ধ: দেউল (স্থাপত্য)
বাংলার সবথেকে আগের মন্দিরগুলোর মধ্যে দেউল অন্যতম। খ্রিস্টিয় ষষ্ঠশতক থেকে দেউল শিল্পরীতির বিকাশ ঘটে। এরপর মুসলিম শাসনেঁর পর   অন্ত-মধ্য যুগে বাংলায় দেউল শিল্পে এক নবজাগরণ আসে। বাংলায় চালা শিল্পরীতি স্থানীয় মানুষের আপন হলেও পঞ্চদশ শতকের দ্বিতীয়ার্ধ থেকে ১৬ শতকের মধ্যে দেউল স্থাপত্য রীতির প্রভূত উন্নতি হয়।
দেউল শিল্পরীতিকে মোটামুটি তিনটে প্রধান ভাগে ভাগ করা যায়।
শিন মিন ডেইলি নিউজ
শিন মিন ডেইলি নিউজ, একটি সিঙ্গাপুরের চীনা ভাষার সান্ধকালীন পত্রিকা, যা বর্তমানে সিঙ্গাপুর প্রেস হোল্ডিংস (এসপিএইচ) কর্তৃক প্রকাশিত হয়। ১৯৬৭ সালের ১৮ মার্চ সিঙ্গাপুরের ব্যবসায়ী লিয়াং রুনঝি (梁 潤 之) এবং হংকংয়ের খ্যাতিমান হংকংয়ের লেখক লুই চ -এর মাধ্যমে প্রথম শুরু হয়েছিল, শুরুর দিনগুলিতে চ'র মার্শাল আর্ট উপন্যাসের একচেটিয়া ধারাবাহিক প্রকাশ করত। ১৯৮০ এর দশকের গোড়ার দিকে চ' তার শেয়ার বিক্রি করে দেয়, কেননা সিঙ্গাপুর সরকার রায় দেয় যে, বিদেশীরা কোন স্থানীয় পত্রিকার ৩% বেশি শেয়ার রাখতে পারবে না।
এটি এখন একটি ট্যাবলয়েড স্টাইলের কাগজ যা বিনোদন এবং স্থানীয় খবরের উপর দৃষ্টি নিবদ্ধ করে। একটি কাগজ হিসাবে শিন মিন ডেইলি নিউজ লিয়ানহে ওয়ানবাওয়ের সাথে প্রতিযোগিতায় রয়েছে, এটিও এসপিএইচ প্রকাশিত। উভয় কাগজই এখন ট্যাবলয়েডের মত সংবেদনশীল শিরোনামে সংবাদ প্রকাশ করে, যদিও এগুলি এখনও ব্রডশিটে প্রকাশিত হয়।
১৯৯৪ সাল পর্যন্ত মালয়েশিয়াতেও পত্রিকাটিও প্রকাশিত হত এবং পত্রিকাটি ট্যাবলয়েড আকারে প্রকাশিত প্রথম চীনা ভাষার পত্রিকা।
শামসুদ্দীন আজিমি
শামসুদ্দীন আজিমি (উর্দু: خواجه شمس الدين عظيمي; জন্ম ১৭ অক্টোবর ১৯২৭) একজন পাকিস্তানি আধ্যাত্মিক পণ্ডিত। তিনি আজিমিয়া সুফি তরীকার বর্তমান প্রধান। তিনি আধ্যাত্মিকতা বা মুরাকাবা বিষয়ক গ্রন্থকার এবং পাকিস্তানের করাচিতে মাসিক রুহানি ডাইজেস্টের প্রধান সম্পাদক। তাছাড়া তিনি বিশ্বব্যাপী তিপ্পান্নটি মুরাকাবা হলের ভিত্তিপ্রস্তর স্থাপনকারী।
পরিবার
শামসুদ্দীনের বাবা ছিলেন আনিস আহমেদ আনসারি এবং মা ছিলেন উমাত-উর-রহমান। তিনি আবু আইয়ুব আল-আনসারির বংশধর ছিলেন, যিনি মুহাম্মদের মদিনায় অভিবাসনের সময় ইসলামি নবী মুহাম্মদের ঘনিষ্ঠ সঙ্গী ছিলেন।
শিক্ষা
১৯৭৯ সাল থেকে কালান্দার বাবা আউলিয়ার মারা যাওয়ার আগ পর্যন্ত আজিমি ষোল বছর তার আধ্যাত্মিক শিক্ষক কালান্দার বাবা আউলিয়ার নিকট অবস্থান করেন এবং তার সেবা করেন। এই সময়কালে আউলিয়া আজিমিকে তার আধ্যাত্মিক জ্ঞান দান করার জন্য উপযুক্ত করে তুলেছিলেন।
এই আধ্যাত্মিক শিক্ষক মারা যাবার পূর্বে শামসুদ্দীন আজিমির কপালে তিনবার ফুঁ দিয়ে উচ্চারণ করেছিলেন "তোমাকে আমার জায়গা নিতে হবে এবং আমার পরে আমার সিলসিলা (সুফি তরীকার পরম্পরা) চলমান রাখতে হবে... যাদের সৎ লক্ষ্য থাকে তারা সৎ ভাবে কাজ করে"।
শামসুদ্দীন আজিমি তার আধ্যাত্মিক গুরুর পরামর্শ অনুযায়ী কাজ করেছিলেন এবং বিশ্বব্যাপী তার লক্ষ্যকে প্রচার করেছিলেন। এর ফলে, আজিমিয়া সুফি আদেশ এখন বিশ্বজুড়ে একটি সুপরিচিত এবং সম্মানিত সিলসিলা।
M
M (উচ্চারণ: এম) লাতিন বর্ণমালার ত্রয়োদশ বর্ণ।
মোহাম্মদ বিন রশিদ আল মাকতুম
শেখ মোহাম্মদ বিন রাশিদ আল মাকতূম (আরবী: محمد بن راشد آل مكتوم; মুহাম্মদ বিন রাশিদ আল মাকতুম; জন্ম: ১৫ জুলাই, ১৯৪৯), সংযুক্ত আরব আমিরাতের উপ-রাষ্ট্রপতি, প্রধানমন্ত্রী, এবং দুবাই আমিরাত-এর শাসক।
ইসমাঈল নূরপুরী
ইসমাঈল নূরপুরী (জন্ম: ১২ ফেব্রুয়ারি ১৯৫৯) একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি হেফাজতে ইসলাম বাংলাদেশের সাবেক উপদেষ্টা ও বাংলাদেশ খেলাফত মজলিসের আমির। এছাড়াও তিনি নরসিংদী শহরস্থ বৌয়াকুড় জামেয়া কুরআনিয়ার প্রিন্সিপাল ও শায়খুল হাদিস।
জীবনী
তিনি ১৯৫৯ সালের ১২ ফেব্রুয়ারি নরসিংদী জেলার রায়পুরা থানার অন্তর্গত নূরপুর গ্রামে জন্মগ্রহণ করেন। তার পিতা মুন্সি জাফর আলী। তিনি নূরপুর গ্রামের ফুরকানিয়া মক্তবে প্রাথমিক পড়ালেখার সূচনা করেন। নুরপুর সরকারি প্রাইমারি স্কুলে প্রাতিষ্ঠানিক পড়ালেখা শুরু করে চতুর্থ শ্রেণি পর্যন্ত পড়ালেখা করেন তিনি। সাহেবনগর মাদ্রাসায় তিন বছর পড়ালেখা করেন। সাহেবনগর মাদ্রাসায় সফফে আউয়াল থেকে মিজান জামাত সমাপ্ত করেন। এরপর উচ্চতর ইসলামী শিক্ষার উদ্দেশ্যে ভর্তি হন ঢাকার জামিয়া কুরআনিয়া আরাবিয়া লালবাগে। মুফতি আব্দুল মুঈজের কাছে বুখারী শরীফ ২য় খণ্ড, তিরমিজী ২য় খণ্ড ও হেদায়া ৪র্থ খণ্ড, ইমামুন্নাহু নামে খ্যাত সালাহুদ্দীনের কাছে মুসলিম শরীফ ১ম খণ্ড, আব্দুল আউয়াল ঢাকুবী এর কাছে আবু দাউদ, মুহাম্মদুল্লাহ হাফেজ্জীর কাছে নাসায়ী শরীফ, তাহাবী শরীফ, ইবনে মাজাহ শরীফ, মুয়াত্তাহ ইমাম মালেক ও হেদায়তুল্লাহর কাছে মেশকাত শরীফ পড়েন। দারুল উলুম দেওবন্দের মুহতামিম সালেমের কাছে মিযান পড়েন। ১৯৭৬ সালে লালবাগ জামেয়া থেকে ‘তাকমীল ফিল হাদিস’ শেষ করার পর বালুয়াকান্দি শামসুল উলুম মাদ্রাসায় শিক্ষকতায় যোগদানের মাধ্যমে কর্মজীবন শুরু করেন। তিনি ১৯৮০ সালে নরসিংদী জামেয়া কুরআনিয়া মেরাজুল উলুম বৌয়াকুড়ে চলে আসেন। ১৯৯১ সালে জামেয়ার পরিচালনার দায়িত্ব তার পান তিনি। তখন থেকে অদ্যাবধি উক্ত মাদ্রাসার দায়িত্ব পালন করে যাচ্ছেন। ২০০৪ সাল থেকে তিনি জামেয়ার প্রধান শায়খুল হাদিসের পদে রয়েছেন। এটি ছাড়াও বালুয়াকান্দি শামসুল উলুম মাদ্রাসা, রায়পুরা সিরাজনগর, আবাবিল মহিলা মাদ্রাসা, বড় মির্জাপুর মনোহরদী ও রিয়াজুল জান্নাত মহিলা মাদ্রাসায় বর্তমানে বোখারী শরীফের নিয়মিত ক্লাস করান।
তিনি ছাত্রজীবনেই খেলাফত প্রতিষ্ঠার আন্দোলনে অংশগ্রহণ করেন। ১৯৯২-৯৩ এর বাবরী মসজিদ আন্দোলন ও অযোধ্যা অভিমুখে লংমার্চে তিনি আজিজুল হকের সাথে ছিলেন। ২০০০ সালে ফতোয়া বিরোধী রায় বাতিলের দাবিতে দেশব্যাপী গড়ে ওঠা আন্দোলনেও নরসিংদীতে নেতৃত্ব দিয়েছেন। ২০১৩ সালে হেফাজতের আন্দোলনে নরসিংদী জেলার নেতৃত্বের মূল দায়িত্বে ছিলেন তিনি।
নেজামে ইসলাম পার্টির ছাত্র সংগঠন ইসলামী ছাত্র সমাজের একজন কর্মী হিসাবে মিছিল মিটিং-এ অংশগ্রহণ করে রাজনৈতিক জীবন শুরু। পরবর্তীকালে খেলাফত আন্দোলন নরসিংদী জেলার সেক্রেটারীর দায়িত্ব পালন করেন। ১৯৮৯ সালের ৮ ডিসেম্বর আজিজুল হক বাংলাদেশ খেলাফত মজলিস গঠন করলে শুরু থেকেই এর সাথে সম্পৃক্ত হন তিনি এবং নরসিংদী জেলার দায়িত্ব পালন করেন। পর্যায়ক্রমে কেন্দ্রীয় দায়িত্বও পালন করেন। সাবেক আমিরে মজলিস হাবিবুর রহমানের মৃত্যুর পর ২০১৯ সালে কেন্দ্রীয় শূরায় তাকে সংগঠনের আমিরের দায়িত্ব ন্যস্ত করা হয়। অদ্যাবধি এ দায়িত্ব পালন করে যাচ্ছেন তিনি।
পায়রা ইউনিয়ন
পায়রা ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
কিরণময় সেন
কিরণময় সেন ( ১৯১৫ ?  ― ১০ ডিসেম্বর,  ১৯৯৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে মাস্টারদা সূর্য সেন বিপ্লবী দলের সদস্য। যার বিশ্বাসঘাতকতায় মাস্টারদা ধরা পড়েন সেই নেত্র সেনকে হত্যা করার দায়িত্ব নিয়ে সে কাজ সুসম্পন্ন করেন।
সংক্ষিপ্ত জীবনী
কিরণময় সেনের জন্ম বৃটিশ ভারতের অধুনা বাংলাদেশের চট্টগ্রামের পটিয়া থানার হাবিলাসদ্বীপে। তিনি ছাত্রাবস্থাতেই বিপ্লবী দলে যুক্ত হয়ে যান। ইংরেজ প্রশাসন সূর্য সেনকে জীবিত অথবা মৃত অবস্থায় ধরার জন্য সবরকমের চেষ্টা অব্যাহত রাখে। সূর্য সেন একসময় কৈরলা গ্রামে ক্ষীরোদপ্রভা বিশ্বাসের বাড়িতে আত্মগোপন করে ছিলেন। ১৯৩৩ খ্রিস্টাব্দের ১৬ই ফেব্রুয়ারির রাতে সেখানে এক বৈঠকে ছিলেন কল্পনা দত্ত, শান্তি চক্রবর্তী, মণি দত্ত, ব্রজেন সেন আর সুশীল দাসগুপ্ত। ব্রজেন সেনের সহোদর নেত্র সেন, সূর্য সেনের উপস্থিতির খবর পুলিশকে জানিয়ে দেয়। ফলে রাত প্রায় ১০টার দিকে পুলিশ আর সেনাবাহিনী ক্ষীরোদপ্রভা বিশ্বাসের বাড়িটি ঘিরে ফেলে এবং সেখান থেকে সূর্য সেন ও ব্রজেন সেন ধরা পড়েন। তখন অষ্টম শ্রেণীর ছাত্র কিরণময় মাস্টারদা সূর্য সেনকে পুলিশে ধরিয়ে দেওয়ার বদলা নিতে চক্রান্তকারী নেত্র সেনকে হত্যা করার দায়িত্ব নেন। ১৯৩৪ খ্রিস্টাব্দের ৯ জানুয়ারি রাত্রে নেত্র সেনের আহারের সময় রামদার কোপে স্বহস্তে খুন কিরণময়ই করেছিলেন। তার সাথে ছিলেন আরেক বিপ্লবী রবীন্দ্র (খোকা) নন্দী। সন্দেহক্রমে পুলিশের হাতে ধরা পড়লেও প্রমাণাভাবে ছাড়া পান। কিছুদিন পর তিনি রেঙ্গুনে তাঁর দাদার বাড়িতে আত্মগোপনকালে গ্রেফতার হয়ে মায়ানমারসহ পূর্বভারতের বিভিন্ন কারাগারে পাঁচ বছর আটক থাকেন। শেষে মুক্তি পাওয়ার পর তৎকালীন অবিভক্ত কমিউনিস্ট পার্টি তে যোগ দেন। পরে পার্টি বিভক্ত হলে সদস্যপদ ত্যাগ করেন। পরবর্তীতে তিনি  দামোদর ভ্যালি কর্পোরেশনের মাইথনে কাজ করতেন।
পশ্চিমবঙ্গ সরকার পরবর্তীকালে এই স্বাধীনতা সংগ্রামীকে তাম্রপত্র প্রদান করে ও স্বাধীনতার পঞ্চাশবর্ষ পূর্তি উপলক্ষে বিশেষ সম্মাননা প্রদান করে।
মৃত্যু
১৯৯৮ খ্রিস্টাব্দের ১০ ই ডিসেম্বর কলকাতায় প্রয়াত হন বিপ্লবী কিরণ সেন।
আরো দেখুন
চট্টগ্রাম অস্ত্রাগার লুন্ঠন
মাস্টারদা সূর্যসেন
নে উইন
নে উইন (နေဝင်း; জন্ম: ১৪ মে, ১৯১০ - মৃত্যু: ৫ ডিসেম্বর, ২০০২) পেগু প্রদেশের পংদেল এলাকায় জন্মগ্রহণকারী বার্মার (বর্তমান - মায়ানমার) বিশিষ্ট রাজনীতিবিদ ও সামরিক কমান্ডার ছিলেন। দুই মেয়াদে বার্মার প্রধানমন্ত্রীসহ রাষ্ট্রপ্রধানের দায়িত্ব পালন করেন। এছাড়াও, বার্মা সোশ্যালিস্ট প্রোগ্রাম পার্টি প্রতিষ্ঠা করেন ও দলের সভাপতি ছিলেন। সুদীর্ঘ ২৬ বছর বার্মার নেতৃত্বভার গ্রহণ করেন তিনি।
প্রারম্ভিক জীবন
নে উইনের জন্ম তারিখ নিয়ে বিভ্রান্তি রয়েছে। ১৯৬১ সালে র‌্যাঙ্গুনের পিপলস লিটারেচার হাউস থেকে ইংরেজি ভাষায় প্রকাশিত হু’জ হু-তে তাঁর জন্ম ১৪ মে, ১৯১১ লেখা হয়। বর্মী ও ইংরেজি ভাষায় ড. মং মং তাঁর ‘বার্মা এন্ড জেনারেল নে উইন’ শীর্ষক পুস্তকেও একই তারিখ তুলে ধরেছেন। অন্যদিকে, কিয় নেইন তার ‘থার্টি কমরেডস’ গ্রন্থে ১০ জুলাই, ১৯১০ লিখেন।
রাজনৈতিক জীবন
২ মার্চ, ১৯৬২ তারিখে অভ্যুত্থানের মাধ্যমে ক্ষমতা দখল করেন। পরবর্তীকালে বার্মার রাষ্ট্রপ্রধানসহ প্রধানমন্ত্রীর পদ গ্রহণ করেন। বিশ্বের গণমাধ্যমে এ অভ্যুত্থানকে রক্তপাতহীন হিসেবে চিত্রিত করা হয়। তিনি ঘোষণা করা হয় যে, সংসদীয় গণতন্ত্র বার্মার জন্য উপযুক্ত নয়। নতুন সরকার সাংবিধানিক কার্যক্রম স্থগিত করে ও আইনসভা ভেঙ্গে দেয়।
জুলাই, ১৯৬২ সালে র‌্যাঙ্গুন বিশ্ববিদ্যালয়ে দাঙ্গা শুরুর পরিপ্রেক্ষিতে সেনা মোতায়েন করে পরিস্থিতি নিয়ন্ত্রণে আনা হয়। প্রতিবাদকারীদের প্রতি নির্বিচারে গোলাবর্ষিত হয় ও ছাত্র সংগঠনের ভবন গুড়িয়ে দেয়া হয়। পাঁচ মিনিটের বেতার ভাষণে নে উইন বলেন যে, ‘যদি প্রতিবাদকারীরা আমাদেরকে মুখোমুখি হতে বলে, তাহলে আমরা তরবারি র বিপরীতে তরবারি দিয়ে মোকাবেলা করতে প্রস্তুত।’ ঐ ভাষণের এক সপ্তাহের মধ্যে ১৩ জুলাই, ১৯৬২ তারিখে নিজ স্বাস্থ্য পরীক্ষার জন্য অস্ট্রিয়া, সুইজারল্যান্ড ও যুক্তরাজ্য সফরে যান। সেপ্টেম্বর, ১৯৬৪ সাল পর্যন্ত দুই বছরেরও অধিক সময় দেশের সকল বিশ্ববিদ্যালয় বন্ধ রাখা হয়েছিল।
ক্ষমতায় আরোহণের পর বেশকিছু পুনর্গঠনে সম্পৃক্ত হন। ১৯৬৪ সালে বার্মা সোশ্যালিস্ট প্রোগ্রাম পার্টি (বিএসপিপি) প্রতিষ্ঠা করেন ও দেশের একমাত্র বৈধ দল হিসেবে আনুষ্ঠানিকভাবে ঘোষণা করেন। ২ মার্চ, ১৯৭৪ তারিখে বিপ্লবী কাউন্সিল বিলুপ্ত করাসহ বার্মাকে বার্মা সমাজতন্ত্রী প্রজাতন্ত্র ঘোষণা করেন। নিজেকে রাষ্ট্রপতি হিসেবে ঘোষণা করেন ও ব্রিগেডিয়ার জেনারেল সিন উইনকে প্রধানমন্ত্রীর দায়িত্ব দেন। ৯ নভেম্বর, ১৯৮১ তাহলে নে উইন পদত্যাগ করেন ও তার স্থলাভিষিক্ত হন জেনারেল সান উ। কিন্তু দলীয় প্রধান হিসেবে রাজনৈতিক অঙ্গনে প্রভাববিস্তার করেন ও ২৩ জুলাই, ১৯৮৮ তারিখে দল থেকে বের হন।
প্রভাব বিস্তার
বিএসপিপি দলীয় কংগ্রেসে বিদায়ী ভাষণে বলেন, ‘যদি নৈরাজ্য চলতে থাকে তাহলে সেনাবাহিনীকে ডাকা হবে এবং আমি এখান থেকে ঘোষণা করছি যে, সেনাদের শূন্যে গুলি ছোড়ার নিয়ম নেই। তাঁরা সরাসরি আঘাত করেন।’ ৮ থেকে ১২ আগস্ট ও ১৮ সেপ্টেম্বর দেশের বিভিন্ন স্থানে প্রতিবাদ চলতে থাকে। ফলশ্রুতিতে ১৮ সেপ্টেম্বর, ১৯৮৮ তারিখে জেনারেল স মংয়ের নেতৃত্বে সেনা অভ্যুত্থান ঘটে। ব্যাপকভাবে বিশ্বাস করা হয় যে, অবসরে থাকলেও পর্দার অন্তরালে থেকে এ অভ্যুত্থানে তার ব্যাপক ভূমিকা ছিল।
প্রায় দশ বছর নে উইন সামরিক জান্তার উপর প্রভাব বিস্তার করেন। ১৯৯৮ সালের পর তার প্রভাব ধীরে ধীরে কমতে থাকে। ৪ মার্চ, ২০০২ তারিখে জামাতা আই জ উইন ও কন্যা সান্দার উইনকে দোষী সাব্যস্ত করে মৃত্যুদণ্ডের মুখোমুখি দাঁড় করানো হয়। নে উইন ও কন্যাকে গৃহে অন্তরীণ রাখা হয়। সেপ্টেম্বরে আই জ উইন ও তিন পুত্র আই নে উইন, কিয় নে উইন ও জি নে উইনকে মৃত্যুদণ্ডে দণ্ডিত করে।
ব্যক্তিগত জীবন
ব্যক্তিগত জীবনে তিনি সর্বমোট ছয়বার বিবাহবন্ধনে আবদ্ধ হন তিনি। ২০০৮ সালে তার কন্যা সান্দার উইনকে মুক্তি দেয়া হয়। এরপর জি নে উইন ও আই জ উইনকে ২০১১ সালে ও আই নে উইন এবং কিয় নে উইন ২০১৩ সালে মুক্তি পান।
দেহাবসান
গৃহে অন্তরীণ অবস্থায় ইয়াঙ্গুনে ৫ ডিসেম্বর, ২০০২ তারিখে তার দেহাবসান ঘটে। রাষ্ট্রনিয়ন্ত্রিত বর্মী ভাষার কয়েকটি সংবাদপত্রে তার মৃত্যুর কথা তুলে ধরা হয়। তবে তিনি রাষ্ট্রীয় মর্যাদায় সমাহিত হননি। মাত্র ত্রিশজন ব্যক্তি সমাধির সময় উপস্থিত ছিলেন। তার কন্যা সান্দার উইনকে সাময়িকভাবে গৃহ থেকে মুক্তি দেয়া হয়।
নিকট প্রাচ্য
নিকট প্রাচ্য হলো পশ্চিম এশিয়া, দক্ষিণ-পূর্ব ইউরোপ এবং উত্তর আফ্রিকার একটি আন্তঃমহাদেশীয় অঞ্চল, যা ঐতিহাসিক উর্বর চন্দ্রকলা, লেভান্ট, আনাতোলিয়া, পূর্ব থ্রেস এবং মিশরকে ঘিরে রয়েছে। এ শব্দটি মূলত উসমানি সাম্রাজ্যের ক্ষেত্রে প্রয়োগ করা হয়েছিল; কিন্তু বর্তমান এ শব্দের বিভিন্ন প্রাতিষ্ঠানিক সংজ্ঞা প্রচলিত আছে।
ন্যাশনাল জিওগ্রাফিক সোসাইটির মতে, নিকট প্রাচ্য ও মধ্যপ্রাচ্য শব্দদ্বয় একই অঞ্চলকে নির্দেশ করে এবং শব্দদুটি দ্বারা সাধারণত আরব উপদ্বীপ, মিশর, ইরান, সাইপ্রাস, ইরাক, জর্ডান, লেবানন, তুরস্ক, ফিলিস্তিন ও সিরিয়ার সম্মিলিত অঞ্চলকে বোঝায়। ১৯৯৭ সালে জাতিসংঘের খাদ্য ও কৃষি সংস্থাও (FAO) একইভাবে অঞ্চলটিকে সংজ্ঞায়িত করে, তবে আফগানিস্তানকেও এতে অন্তর্ভুক্ত করা হয়। এই অঞ্চলটি ( মিশর বাদে) এখন সাধারণত পশ্চিম এশিয়া হিসাবে পরিচিত।
পশ্চিমা প্রশ্ন
ঊনবিংশ শতাব্দীর শুরুতে উসমানীয় সাম্রাজ্য বৃহত্তর হাঙ্গেরীয় সমভূমির উত্তর থেকে দক্ষিণ প্রান্তের সমস্ত বলকান অঞ্চলকে অন্তর্ভুক্ত করে। কিন্তু ১৯১৪ সাল নাগাদ জাতীয়তাবাদী বলকান রাজ্যের উত্থানের ফলে সাম্রাজ্যটি কনস্টান্টিনোপল ও পূর্ব থ্রেস ব্যতীত তার সমস্ত অঞ্চল হারায় এবং এর ফলে গ্রীস রাজ্য, সার্বিয়া রাজ্য, দানুবিয়ান প্রিন্সিপ্যালিটি ও বুলগেরিয়া স্বাধীন হয়। ১৯১২ সাল পর্যন্ত উসমানী সাম্রাজ্য আলবেনিয়া, মেসিডোনিয়া ও অ্যাড্রিয়ানোপল প্রদেশসহ একটি ব্যান্ড অঞ্চল ধরে রাখতে সক্ষম হয়, যা ১৯১২-১৩ সালের বলকান যুদ্ধে হারিয়ে ফেলে।
অটোমান সাম্রাজ্য, পতন হতে চলেছে বলে বিশ্বাস করা হয়েছিল, সংবাদপত্রে তাকে " ইউরোপের অসুস্থ মানুষ " হিসাবে চিত্রিত করা হয়েছিল। বসনিয়া এবং আলবেনিয়ার আংশিক বাদ দিয়ে বলকান রাজ্যগুলি মূলত খ্রিস্টান ছিল, যেমনটি লেবাননের সংখ্যাগরিষ্ঠ ছিল। 1894 সালে শুরু করে, অটোমানরা আর্মেনিয়ান এবং অ্যাসিরিয়ানদের উপর সুস্পষ্ট ভিত্তিতে আঘাত করেছিল যে তারা একটি অমুসলিম জনগণ এবং তারা যে মুসলিম সাম্রাজ্যের মধ্যে বসবাস করত তার জন্য এটি একটি সম্ভাব্য হুমকি ছিল। হামিডিয়ান গণহত্যা, আদানা গণহত্যা এবং বদর খানের গণহত্যা অ্যাসিরিয়ান এবং আর্মেনীয়দের লক্ষ্য করে সমগ্র খ্রিস্টান বিশ্বের ক্ষোভ জাগিয়ে তোলে। মার্কিন যুক্তরাষ্ট্রে এখন বয়স্ক জুলিয়া ওয়ার্ড হাউ, রিপাবলিকের যুদ্ধের স্তবকের লেখক, শব্দের যুদ্ধে ঝাঁপিয়ে পড়েন এবং রেড ক্রসে যোগ দেন। উসমানীয় সাম্রাজ্যের মধ্যে সংখ্যালঘুদের সম্পর্ক এবং প্রাক্তন অটোমান ভূমির স্বভাব " পূর্ব প্রশ্ন " হিসাবে পরিচিত হয়ে ওঠে, কারণ অটোমানরা ইউরোপের পূর্ব দিকে ছিল।
এটি এখন প্রাচ্য প্রশ্নের পূর্ব সংজ্ঞায়িত করা প্রাসঙ্গিক হয়ে উঠেছে। ঊনবিংশ শতাব্দীর মাঝামাঝি সময়ে, ইউরোপের নিকটতম পূর্বের অংশটিকে বর্ণনা করার জন্য নিয়ার ইস্ট ব্যবহার করা হয়। দূর প্রাচ্য শব্দটি সমসাময়িকভাবে আবির্ভূত হয়েছিল যার অর্থ জাপান, চীন, কোরিয়া, ইন্দোনেশিয়া এবং ভিয়েতনাম । নিয়ার ইস্ট প্রয়োগ করা হয়েছিল যা মূলত লেভান্ট নামে পরিচিত ছিল, যা অটোমান পোর্টে বা সরকারের এখতিয়ারে ছিল। ইউরোপীয়রা অটোমান সাম্রাজ্যের অনুমতি ছাড়া সিদ্রা উপসাগর থেকে আলবেনিয়া পর্যন্ত দক্ষিণ ও মধ্য ভূমধ্যসাগরের বেশিরভাগ উপকূলে পা রাখতে পারেনি।
অটোমান পোর্টের বাইরের কিছু অঞ্চল অন্তর্ভুক্ত ছিল। একটি ছিল মিশরের পশ্চিমে উত্তর আফ্রিকা। এটি বারবারি কোস্টের জলদস্যু রাজ্য দ্বারা দখল করা হয়েছিল, অষ্টাদশ শতাব্দী থেকে প্রকৃতপক্ষে -স্বাধীন, পূর্বে এটি সাম্রাজ্যের অংশ ছিল। ইরানকে অন্তর্ভুক্ত করা হয়েছিল কারণ অটোমান সাম্রাজ্য বা প্রতিবেশী রাশিয়া ছাড়া সহজে পৌঁছানো যায়নি। 1890-এর দশকে এই শব্দটি বলকান রাজ্য এবং আর্মেনিয়ার সংঘাতের দিকে মনোনিবেশ করেছিল। "ইউরোপের অসুস্থ মানুষ" এর মৃত্যু নিকট প্রাচ্য বলতে কী বোঝায় তা নিয়ে যথেষ্ট বিভ্রান্তি তৈরি করেছিল। এটি এখন সাধারণত শুধুমাত্র ঐতিহাসিক প্রেক্ষাপটে ব্যবহৃত হয়, ভূমধ্যসাগর থেকে ইরান (বা সহ) পশ্চিম এশিয়ার দেশগুলিকে বর্ণনা করতে। সংক্ষেপে, জাতি, ভাষা বা ঐতিহাসিক সম্পদের কোন সার্বজনীনভাবে বোধগম্য স্থির জায় এতে সংজ্ঞায়িত নেই।
অগ্নিচয়ন
অগ্নিচয়ন (अग्निचयन, রাতভর আগুনের স্তূপ) বা অথিরথ্রম (അതിരാത്രം) হল উন্নত শ্রৌত আচারের একটি বিভাগ।
অগ্নিহোত্রের নৈবেদ্য ও পাক্ষিক দর-পূর্ণ-মাস নৈবেদ্যগুলির প্রতিদিনের দুবার রুটিন স্থাপন করার পরে, একজন অগ্নিস্তোম সঞ্চালনের যোগ্য, সবচেয়ে সহজ সোম আচার। অগ্নিস্তোমের পরে, কেউ আরও বিস্তৃত সোম আচার এবং অগ্নিচয়ন আচার সম্পাদনের যোগ্য। অগ্নিচয়নের বিভিন্ন প্রকার রয়েছে।
কেরালা, অন্ধ্রপ্রদেশে অগ্নিচয়ন আচার অব্যাহত রয়েছে।
বিবরণ ও ইতিহাস
সম্পূর্ণ আচারটি সম্পাদন করতে বারো দিন সময় লাগে, যার মধ্যে দুর্দান্ত পাখির আকৃতির বেদী, উত্তরবেদী ১০০৫টি ইট দিয়ে তৈরি করা হয়। কৃষ্ণ যজুর্বেদের অধ্যায় ২০ থেকে ২৫ এ লিটারজিকাল পাঠ্য রয়েছে। অগ্নিচয়নের তাৎক্ষণিক উদ্দেশ্য হল উৎসর্গকারীর জন্য অমর দেহ তৈরি করা যা স্থায়ীভাবে জীবন, যন্ত্রণা ও মৃত্যুর ক্ষণস্থায়ী প্রকৃতির নাগালের বাইরে যা এই রীতি অনুসারে মানুষের নশ্বর অস্তিত্বকে চিহ্নিত করে।
আচারটি পূর্বসূরি আচার থেকে উদ্ভূত হয়েছিল, যেগুলি বিল্ডিং ব্লক হিসাবে অন্তর্ভুক্ত করা হয়েছিল, খ্রিস্টপূর্ব ১০ শতকের কাছাকাছি, এবং সম্ভবত বৈদিক যুগের শেষের দিকে বা ৬ষ্ঠ শতাব্দী খ্রিস্টপূর্বাব্দ পর্যন্ত অবিচ্ছিন্নভাবে অনুশীলন করা হয়েছিল। উত্তর-বৈদিক যুগে, উত্তরে গুপ্ত সাম্রাজ্যের অধীনে (আনুমানিক ৪র্থ থেকে ৬ষ্ঠ শতাব্দী) এবং দক্ষিণে চোল সাম্রাজ্যের অধীনে (আনুমানিক ৯ম শতাব্দী) প্রথার বিভিন্ন পুনরুজ্জীবন ঘটেছিল, কিন্তু ১১ শতকের মধ্যে, কেরালার নাম্বুদিরিদের বাদ দিয়ে এই প্রথাটি বন্ধ করে দেওয়া হয়েছিল।
ইও শিরাই
মাসামি ওদাতে (大館正美) হলেন একজন জাপানি পেশাদার কুস্তিগীর, যিনি তার রিং নাম ইও শিরাই (紫雷 イオ)  দ্বারা সুপরিচিত। তিনি বর্তমানে ডাব্লিউডাব্লিউইর সাথে সংযুক্ত, যেখানে তিনি ইও শিরাই নামে কুস্তি লড়েন।
ইও ২০০৭ সালের মার্চ মাসে অভিষেক করেছেন। তিনি বেশ কয়েক বছর ট্যাগ টিম কুস্তিগীর হিসাবে কাজ করেছিলেন, তিনি তাঁর বড় বোন মিও শিরাইয়ের সাথে দলবদ্ধ হয়ে তিনি জাপান এবং মেক্সিকো জুড়ে বিভিন্ন পেশাদার কুস্তি প্রচারণায় লড়াই করেছিলেন, টিএলডাব্লিউ ওয়ার্ল্ড ইয়াং নারী ট্যাগ টিম চ্যাম্পিয়নশিপ জয়লাভ করেছিলেন। ২০১০ সালের জুন মাসে, তিনি এবং তার বোন কানার সাথে মিলে তিনজনের একটি দল গঠন করেছিলেন, ইও এই দল থেকে বিচ্ছিন্ন হয়ে স্টারডমে তার একক ক্যারিয়ার শুরু করার পূর্বে এই দলটি পনেরো মাস স্থায়ী হয়েছিল। ইও দ্রুত উক্ত কুস্তি প্রচারণার শীর্ষ তারকাদের একজন হয়ে ওঠেন এবং ২০১৩ সালের এপ্রিল মাসে তিনি এই প্রচারণার শীর্ষ খেতাব ওয়ার্ল্ড অফ স্টারডম চ্যাম্পিয়নশিপ অর্জন করেন, যা তিনি পনেরো মাস ধরে রেখেছিলেন। ইও স্টারডমের হয়ে ২০১১ সালের জুন মাস ২০১৮ সাল পর্যন্ত কাজ করেছেন। অতঃপর তিনি প্রচারণা থেকে পদত্যাগ করে ডাব্লিউডাব্লিউই-এর সাথে একটি চুক্তি স্বাক্ষর করেছেন।
মারডেকা টুর্নামেন্ট
মারডেকা টুর্নামেন্ট (Pestabola Merdeka, স্বাধীনতা টুর্নামেন্ট) হল একটি আমন্ত্রণমূলক আন্তর্জাতিক ফুটবল প্রতিযোগিতা, যা মূলত মালয়েশিয়ার স্বাধীনতা দিবস উপলক্ষ্যে খেলা হয়ে থাকে। খেলাগুলি কুয়ালালামপুর শহরের স্টেডিয়াম মারডেকাতে খেলা হয়। টুর্নামেন্টটিকে গ্র্যান্ড ওল্ড লেডি অব এশিয়া  বলে ভূষিত করা হয়। এর ম্যাচগুলি ফিফা কর্তৃক আন্তর্জাতিক "এ" স্তরের বন্ধুত্বপূর্ণ খেলার মর্যাদাপ্রাপ্ত।
থান নিয়েন
থান নিয়েন (ভিয়েতনামী: বাও থান নিয়েন "যুবা সংবাদপত্র") হল ভিয়েতনামের হো চি মিন সিটি ভিত্তিক একটি সংবাদপত্র। ২০০৯ সালে এটি ভিয়েতনামের দ্বিতীয় সর্বাধিক প্রচারিত সংবাদপত্র ছিল, যার গড় সঞ্চালন ৩০০,০০০ছিল। থান নিউজ  প্রতিদিন ভিয়েতনামীতে প্রকাশিত হয়। থান নিয়েন  ভিয়েতনাম ইউনাইটেড ইয়ুথ লিগের একটি অফিসিয়াল অঙ্গ এবং প্রধানত সামাজিক বিষয়গুলিতে মনোনিবেশ করে। পত্রিকাটি তার ইংরাজী ভাষার ওয়েবসাইটটি বন্ধ করার ঘোষণা দেয় ২০১৬ সালের ১৬ সেপ্টেম্বরে, কারণ হিসাবে তারা সংস্থাটি পুনর্গঠনের কথা উল্লেখ করে।
মারডেকা টুর্নামেন্ট
ইতিহাস
হংকং ছিল প্রথম চ্যাম্পিয়ন। পরে মালয়েশিয়া, ইন্দোনেশিয়া, মায়ানমার, দক্ষিণ কোরিয়া ও ইউরোপ সহ দক্ষিণ আমেরিকা র বিভিন্ন ক্লাব দ্বারা জয়লাভ হয়েছিল।
ফলাফল
নিম্নে মরসুম ভিত্তিক ফাইনাল খেলার ফলাফল উল্লেখ করা হল:
বিঃ দ্রঃ :- ১ প্রতিটি অংশগ্রহণকারী দেশ নিজেদের সবচেয়ে শক্তিশালী দলকে পাঠিয়েছিল                                                                                                                                                                                   ২ দক্ষিণ কোরিয়ার বি দল/রিজার্ভ দলে কিছু জাতীয় দলের খেলোয়াড় ছিল।
২০১৪ ফিফা বিশ্বকাপ গ্রুপ পর্ব
২০১৪ ফিফা বিশ্বকাপের গ্রুপ পর্ব ১২ জুন ২০১৪ থেকে ২৬ জুন ২০১৪ পর্যন্ত ব্রাজিলের বিভিন্ন স্টেডিয়ামে অনুষ্ঠিত হয় যাতে অংশগ্রহণকারী ৩২টি দলই ৩টি করে খেলায় অংশগ্রহণ করে। গ্রুপ পর্বটি ড্রর ঘাটতি এবং অধিক গোলের জন্য উল্লেখযোগ্য ছিল। টুর্নামেন্টের প্রথম ড্র এবং গোলশূন্য খেলাটি ছিল গ্রুপ পর্বের ১৩তম খেলা যাতে ইরান ও নাইজেরিয়া পরস্পরের মোকাবিলা করে। এই ড্র-খরা ১৯৩০ সাল থেকে বিশ্বকাপ শুরু হওয়ার পর খেলা বিবেচনায় সর্বোচ্চ ছিল। গ্রুপ পর্বের ৪৮ খেলায় মোট ১৩৬টি গোল হয় যা ২০১০ সালের সমগ্র টুর্নামেন্টের তুলনায় মাত্র ৯ গোল কম। ১৯৯৮ সাল থেকে বিশ্বকাপে ৩২ দলের অংশগ্রহণ শুরু হওয়ার পর এটিই গ্রুপ পর্বে সর্বোচ্চ গোলের রেকর্ড এবং ১৯৫৮ সালের পর গ্রুপ পর্বে সর্বোচ্চ গোলের হার।
গ্রুপ পর্বে প্রতিটি দলের প্রথম দুইটি খেলার পর, ৬টি দল: নেদারল্যান্ডস, চিলি, কলম্বিয়া, কোস্টারিকা, আর্জেন্টিনা, বেলজিয়াম ১৬ দলের পর্বে তাদের উন্নতি নিশ্চিত করতে সক্ষম হয়। অপর পক্ষে ডিফেন্ডিং চ্যাম্পিয়ন স্পেন এবং ১৯৬৬ বিশ্বকাপের চ্যাম্পিয়ন ইংল্যান্ড প্রথম ২ খেলায় পরাজিত হয়ে টুর্নামেন্ট থেকে বিদায় নেয়  ইতালি ৩য় প্রাক্তন চ্যাম্পিয়ন দল যারা গ্রুপ পর্ব থেকে বিদায় নেয়।
আমেরিকার (কনকাকাফ এবং কনমেবোল) অংশগ্রহণকারী ১০ দলের মধ্যে ৮ দলই ১৬ দলের পর্বের যোগ্যতা অর্জন করে, এবং প্রথম বারের মত কনকাকাফ থেকে ৩টি দল ১৬ দলের পর্বে খেলার যোগ্যতা অর্জন করে। আফ্রিকা (সিএএফ) থেকেও প্রথম বারের মত ২টি দল ১৬ দলের পর্বে অগ্রসর হয়। অপরদিকে এশিয়ার (এএফসি) দলসমূহ ১টি খেলাতেও জিততে ব্যর্থ হয় এবং ১৯৯০ সালের পর এই প্রথম কোন এশিয়ান দল ১৬ দলের পর্বে জায়গা করে নিতে ব্যর্থ হয়। ইউরোপ থেকে ১৩ টি দলের মধ্যে মাত্র ৬টি দল ১৬ দলের পর্বে যায় যা ৩২ দল অংশগ্রহণ শুরু করার পর সর্বনিম্ন (২০১০ বিশ্বকাপের সমান)।
গ্রুপ ডি থেকে কোস্টারিকা সাবেক তিন বিশ্বচ্যাম্পিয়ন ইংল্যান্ড, ইতালি এবং উরুগুয়েকে পেছনে ফেলে গ্রুপ চ্যাম্পিয়ন হয়ে, ১৯৯০ সালের পর প্রথম ১৬ দলের পর্বে পৌছায়। ২০১০ বিশ্বকাপের নকআউট পর্বে অংশগ্রহণ করা ৪টি দল নিয়ে গড়া গ্রুপ থেকে জার্মানি গ্রুপ চ্যাম্পিয়ন হয়। গ্রিস এবং আলজেরিয়া প্রথমবারের মত ১৬ দলের পর্বে উঠতে সক্ষম হয়। ১৬ দলের পর্বে জায়গা করে নেয়া দলগুলোর মধ্যে নাইজেরিয়ার র্যাঙ্কিং সর্বনিম্ন (৪৪তম) এবং গ্রুপ পর্ব থেকে বাদ পরা দলসমূহের মধ্যে স্পেনের র্যাঙ্কিং ছিল সর্বোচ্চ (১ম)।
N
N (উচ্চারণ: এন) লাতিন বর্ণমালার চতুর্দশ বর্ণ।
মুর্তজা খান
মুর্তজা খান (জন্ম: ১০ই অক্টোবর, ১৮৯৯) রাধনপুর রাজ্যে বাবি রাজবংশের দশম নবাব ছিলেন।
সংক্ষিপ্ত জীবনী
মুর্তজা খান ১৮৯৯ খ্রিষ্টাব্দের ১০ই অক্টোবর রাধনপুর রাজ্যে জন্মগ্রহণ করেন। তার পিতার নাম ছিল জোরাওয়ার খান। তিনি রাধনপুর উচ্চ বিদ্যালয় এবং রাজকোটে অবস্থিত রাজকুমার কলেজে শিক্ষালাভ করেন। ১৯২৫ খ্রিষ্টাব্দের অক্টোবর মাসে তিনি পালনপুর রাজ্যের নবাব তালে মহম্মদ খানের জ্যেষ্ঠা কন্যা উমরাও বিবি সাহিবাকে বিবাহ করেন। ১৯২৯ খ্রিষ্টাব্দের ১২ই ডিসেম্বর তিনি রাধনপুর রাজ্যের নবম নবাব মহম্মদ জালালউদ্দীন খানের একমাত্র কন্যা মনভের বখতে সাহিবাকে বিবাহ করেন। ১৯৩৬ খ্রিষ্টাব্দের ৪ঠা ডিসেম্বর মহম্মদ জালালউদ্দীন খানের মৃত্যু হলে তিনি রাধনপুর রাজ্যের সিংহাসনে আরোহণ করেন। ১৯৪৮ খ্রিষ্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করলে তার নবাব পদের বিলুপ্তি ঘটে।
গুপ্টি পূর্ব ইউনিয়ন
গুপ্টি পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
আয়তন
গুপ্টি পূর্ব ইউনিয়নের আয়তন ৩,৫৭১ একর।
জনসংখ্যার উপাত্ত
২০১১ সালের পরিসংখ্যান অনুযায়ী গুপ্টি পূর্ব ইউনিয়নের জনসংখ্যা ২২,৫৪০ জন। এর মধ্যে পুরুষ ১০,৪৫৭ জন এবং মহিলা ১২,০৮৩ জন। মোট পরিবার ৪,৬৯৩টি।
অবস্থান ও সীমানা
ফরিদগঞ্জ উপজেলার উত্তর-পূর্বাংশে গুপ্টি পূর্ব ইউনিয়নের অবস্থান। এ ইউনিয়নের উত্তরে সুবিদপুর পূর্ব ইউনিয়ন ও সুবিদপুর পশ্চিম ইউনিয়ন, পশ্চিমে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার কাঞ্চনপুর ইউনিয়ন এবং পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত।
প্রশাসনিক কাঠামো
গুপ্টি পূর্ব ইউনিয়ন ফরিদগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী গুপ্টি পূর্ব ইউনিয়নের সাক্ষরতার হার ৫৭.৮%।
যোগাযোগ ব্যবস্থা
৫নং গুপ্টি (পূর্ব ) ইউনিয়ন পরিষদ যোগাযোগ ব্যবস্থাঃ চাঁদপুর জেলা সদর থেকে বেড়ি বাঁধ সড়কে সি. এন.জি/ অটোরিক্সা যোগে গল্লাক বাজার আসতে হবে। গল্লাক বাজারের মধ্য স্থলে ইউপি ভবনটি অবস্থিত। অথবা হাজিগঞ্জ- রামগঞ্জ আঞ্চলিক মহাসড়ক হয়ে ফকির বাজার নামতে হবে। ফকির বাজার থেকে রিক্সা/সি. এন.জি যোগে পরিষদে আসা যাবে।
ফরিদগঞ্জ উপজেলা হতে সি.এন.জি/ অটোরিক্সা যোগে রুপসা, খাজুরিয়া ও আষ্টা বাজার হয়ে গল্লাক বাজারে অবস্থিত ৫নং গুপ্টি (পূর্ব) ইউনিয়ন পরিষদে আসা যাবে।
আর গুপ্টি গ্রামের কয়েকটি প্রবেশমুখ রয়েছে। পশ্চিমে খাজুরিয়া বাজার, পূর্বে কাটাখালী/রামগঞ্জ, উত্তরে গল্লাক বাজার হয় যেকোনদিক থেকে গুপ্টি গ্রামে প্রবেশ করা যায়।
হাট-বাজার
গুপ্টি বাজারঃ প্রতিদিন সকালে এ বাজারে হাট বসে।
জনপ্রতিনিধি
৫নং গুপ্টি পূর্ব ইউনিয়নে মো. শাহজাহান পাটোয়ারী বর্তমানে স্থানীয় ইউনিয়ন চেয়ারম্যান পদে দায়িত্ব পালন করছেন। তিনি ২০২২ সালের জানুয়ারী মাসে অনুষ্ঠিত ইউপি নির্বাচনে জয়লাভ করেন।
হায়দরাবাদ হাজী ই,এ,বি উচ্চ বিদ্যালয়
হায়দরাবাদ হাজী ই,এ,বি উচ্চ বিদ্যালয়  বাংলাদেশের কুমিল্লা জেলায় অবস্থিত একটি বিখ্যাত বিদ্যালয়। এটি বাংলাদেশের অন্যতম একটি সুপ্রাচীন শিক্ষা প্রতিষ্ঠান। এটি কুমিল্লা জেলার হায়দরাবাদ গ্রামে অবস্থিত। স্কুলটি দিবা শাখায়। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয়। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে কুমিল্লা শিক্ষা বোর্ডে সুনাম অর্জন করছে। স্কুলটিতে প্রায় ১০০০ শিক্ষার্থী অধ্যয়ন করে।
৬ নং ওয়ার্ড, কলকাতা পৌরসংস্থা
৬ নং ওয়ার্ড, কলকাতা পৌরসংস্থা হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের চিৎপুর অঞ্চলের অংশবিশেষ নিয়ে গঠিত। ৬ নং ওয়ার্ড কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।
বিবরণ
৬ নং ওয়ার্ডের উত্তর দিকে রয়েছে রুস্তমজি পার্সি রোড ও খগেন্দ্র চট্টোপাধ্যায় রোড; পূর্ব দিকে রয়েছে রুস্তমজি পার্সি রোড, কাশীপুর রোড ও ব্যারাকপুর ট্রাঙ্ক রোড; দক্ষিণ দিকে রয়েছে সার্কুলার খাল এবং পশ্চিম দিকে রয়েছে হুগলি নদী।
জগদীশ দেববর্মা
জগদীশ দেববর্মা  একজন ভারতীয় রাজনীতিবিদ এবং ত্রিপুরা উপজাতি এলাকা স্বায়ত্তশাসিত জেলা পরিষদের (টিটিএএডিসি) বর্তমান চেয়ারম্যান।
কর্মজীবন
দেবরমরণ ২০২১ সালের টিটিএএডিসি নির্বাচনে এমডিসি-এর হয়ে প্রতিদ্বন্দ্বিতা করেছিলেন যা ৬ এপ্রিল ২০২১-এ অনুষ্ঠিত হয়েছিল।  তার দল টুইপ্রার আদিবাসী জাতীয়তাবাদী দল (আইএনপিটি) তিপ্রা মোথা সাথে জোট গঠন করে। এবং ৫টি আসনে প্রতিদ্বন্দ্বিতা করে। জগদীশ জিরানিয়া নির্বাচনী এলাকা আসনে জয়ী হোন এবং জেলা পরিষদের সদস্য হয়।
১৯ এপ্রিল ২০২১, শপথ গ্রহণ অনুষ্ঠানে জগদীশ দেববর্মা সর্বসম্মতিক্রমে নির্বাচিত হয় এবং টিটিএএডিসি এর চেয়ারম্যান হিসাবে ঘোষণা করেন। তিনি দ্বিতীয়বারের মতো নবগঠিত কাউন্সিলের চেয়ারম্যান হিসেবে দায়িত্ব গ্রহণ করেন।
শ্রীধরপুর ইউনিয়ন
শ্রীধরপুর ইউনিয়ন বাংলাদেশের দক্ষিণ-পশ্চিমাঞ্চলীয় খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।
বেগবতী নদী
বেগবতী নদী বাংলাদেশের দক্ষিণ-পশ্চিমাঞ্চলের ঝিনাইদহ ও  মাগুরা জেলার একটি নদী।  নদীটির দৈর্ঘ্য ৫৩ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেগবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৩। গতিসম্পন্ন বেগের জন্য এই নদীর নাম হয়েছিল বেগবতি। বেগবতী নদী মাথাভাঙা নদীর একটি শাখা।
প্রবাহ
বেগবতী নদীটি ঝিনাইদহ জেলার ঝিনাইদহ সদর উপজেলার কুমড়াবাড়ি ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা কবাই, হানুয়া, আঙ্গারিয়া, মুরাদিয়া কোলা বাজার এর বড় বায়সা গ্রামের পাশ অতিক্রম করে মাগুরা জেলার মাগুরা সদর উপজেলার রাঘবদাইর ইউনিয়ন পর্যন্ত প্রবাহিত হয়ে ফটকি নদীতে নিপতিত হয়েছে। মৌসুমি প্রকৃতির এই নদীতে শুকনো মৌসুমে পানির তেমন প্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি সীমিত পরিসরে জোয়ার ভাটার প্রভাবে প্রভাবিত।
আজুর সুইমিং পুল
আজুর সুইমিং পুল (Басейн Лазурний; Бассейн Лазурный) ইউক্রেনের পরিত্যক্ত শহর প্রিপিয়াতে চেরনোবিল বিপর্যয়ে আক্রান্ত আভ্যন্তরীণ সুইমিং পুল।
ইতিহাস
এটি ১৯৭০-এর দশকে নির্মিত হয়েছিল এবং চেরনোবিল বিপর্যয়ের ১২ বছর পরেও ১৯৯৮ সাল পর্যন্ত ব্যবহৃত হয়েছিল। এই ১২ বছরের মধ্যে পুলটি মূলত লিকুইডেটরদের দ্বারা ব্যবহৃত হয়েছিল। সুইমিং পুলটি প্রিপিয়াতের অন্যতম পরিষ্কার স্থান হিসেবে বিবেচিত হয়। বর্তমানে, সুইমিং পুল এবং সংলগ্ন আভ্যন্তরীণ  বাস্কেটবল কোর্ট পরিত্যক্ত রয়েছে।
জনপ্রিয় সংস্কৃতিতে
মার্কিয়ান কামিশের অবৈধ চেরনোবিল ভ্রমণ সম্পর্কে আ স্ট্রল টু দ্য জোন উপন্যাসে সুইমিং পুলটি গুরুত্বপূর্ণ ভূমিকা রাখে।
২০১৪ সালে, ব্রিটিশ রক ব্যান্ড পিংক ফ্লয়েডের দ্য ডিভিশন বেল অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াত চিত্তবিনোদন পার্কে ধারণ করা হয়েছিল। ২০১৮ সালে সায়েদের "লাইফ ইজ গোল্ডেন" মিউজিক ভিডিও ক্লিপে পার্কটি দৃশ্যায়ন করা হয়েছিল।
আরতি সিং
আরতি সিং হলেন একজন ভারতীয় টেলিভিশন অভিনেত্রী। তিনি অভিনেতা গোবিন্দের ভাগ্নী এবং কৌতুক অভিনেতা ক্রুষ্ণা অভিষেকের বোন।
প্রারম্ভিক জীবন
আরতি ১৯৮৫ সালের ৫ই এপ্রিল তারিখে উত্তরপ্রদেশের লখনউয়ে জন্মগ্রহণ করেছেন। তার বাবা ছিলেন আত্মপ্রকাশ শর্মা ও মা ছিলেন পদ্মা।
কর্মজীবন
আরতি ২০০৭ সালে জি টিভির অনুষ্ঠান মাইকার মাধ্যমে তার অভিনয় জীবন শুরু করেছিলেন, যেখানে তিনি সোনির চরিত্রে অভিনয় করেছিলেন। অতঃপর তিনি স্টার প্লাসের অনুষ্ঠান গৃহস্থি এবং থোড়া হে বাস থোড়ে কি জজুরাত হে-এ মুগদা চরিত্রে অভিনয় করেছেন।
২০১১ সালে, তিনি একতা কাপুরের ধারাবাহিক পরিচয় – নয়ী জিন্দেগী কে স্বপ্নো কা-এ সীমা চরিত্রে অভিনয় করেছিলেন। পরবর্তীতে, তিনি কালার্সের জনপ্রিয় ধারাবাহিক উত্তরণে কাজরির চরিত্রে অভিনয় করেছিলেন। ২০১৪ সালে, তিনি লাইফ ওকের ধারাবাহিক দেবো কে দেব মহাদেব-এ বানি চরিত্রে এবং পরবর্তীতে বক্স ক্রিকেট লীগে একজন খেলোয়াড় হিসেবে অংশ নিয়েছিলেন।
কিলার কারাওকে আটকা তো লাটকা নামক কমেডি অনুষ্ঠানে উপস্থিত হওয়ার পর, আরতি কমেডি ক্লাসেস এবং কমেডি নাইটস বাঁচাও-এ উপস্থিত অভিনয় করেছেন। ২০১৬ সালে, তিনি কালার্সে প্রচারিত জনপ্রিয় ধারাবাহিক সসুরাল সিমর কায় একটি ভূতের চরিত্রে অভিনয় করেছিলেন। পরবর্তীতে ২০১৬ সাল থেকে ২০১৭ সাল পর্যন্ত তিনি আম্বর নামক প্রধান চরিত্রে অ্যান্ডটিভিতে প্রচারিত ওয়ারিসে অভিনয় করেছেন।
২০১৯ সালে, তিনি কালার্সে প্রচারিত জনপ্রিয় রিয়্যালিটি অনুষ্ঠান বিগ বস ১৩-এ একজন প্রতিযোগী হিসেবে অংশ নিয়েছিলেন। তিনি ৪র্থ রাণার আপ হয়েছিলেন।  এই অনুষ্ঠানে তিনি প্রকাশ করেছিলেন যে, তিনি গত ২ বছর যাবত কোন কাজ না করার কারণে হতাশাগ্রস্ত ছিলেন।  এখানে ৫ম স্থান অধিকার করেন ।
আবুল হাসনাত আমিনী
আবুল হাসনাত আমিনী (জন্ম: ১০ ডিসেম্বর ১৯৮০) একজন বাংলাদেশি ইসলামি পণ্ডিত ও রাজনীতিবিদ। তিনি ইসলামী ঐক্যজোটের চেয়ারম্যান ও হেফাজতে ইসলাম বাংলাদেশের ঢাকা মহানগরের সাবেক সাধারণ সম্পাদক। এছাড়াও তিনি আল হাইআতুল উলয়া লিল জামিআতিল কওমিয়া বাংলাদেশ ও বেফাকুল মাদারিসিল আরাবিয়া বাংলাদেশের সদস্য। তিনি ফজলুল হক আমিনীর ছেলে।
জীবনী
তিনি ১৯৮০ সালে ১০ ডিসেম্বর ব্রাহ্মণবাড়িয়া জেলার সরাইল থানার কাজী পাড়ায় জন্মগ্রহণ করেন। পিতা ফজলুল হক আমিনী, দাদা ওয়েজ উদ্দিন, নানা মুহাম্মদুল্লাহ হাফেজ্জী। কুরআনের হেফজ সমাপ্তির পর তিনি ২০০৮ সালে জামিয়া কুরআনিয়া আরাবিয়া লালবাগ হতে দাওরায়ে হাদিস (মাস্টার্স) সমাপ্ত করেন। তিনি বর্তমানে জামিয়া কুরআনিয়া আরাবিয়া লালবাগ মাদ্রাসার মজলিশে শু’রা (পরিচালনা কমিটি)-র অন্যতম সদস্য ও জামিয়া হুসাইনিয়া আশরাফুল উলুম বড়কাটরা মাদ্রাসার মুতাওয়াল্লী ও ভাইস প্রিন্সিপাল এবং ব্রাহ্মণবাড়ীয়া কাজীপাড়ায় পিতা ফজলুল হক আমিনীর প্রতিষ্ঠিত জামিয়া কোরআনিয়া সৈয়দা সৈয়দুন্নেছা ও কারিগরি শিক্ষালয় পরিচালনা কমিটির সভাপতি হিসেবে দায়িত্ব পালন করছেন।
২০২১ সালের ৩১ জানুয়ারি তিনি দলের স্থায়ী সভাপতি নির্বাচিত হন। ২০২০ সালের ১১ মে ইসলামী ঐক্যজোটের চেয়ারম্যান আবদুল লতিফ নেজামীর মৃত্যুর পরদিন ১২ মে দলের ভারপ্রাপ্ত চেয়ারম্যান হিসেবে দায়িত্ব পেয়েছিলেন দলটির তিনি। পাশাপাশি তিনি দেশের সম্মিলিত কওমি মাদ্রাসা শিক্ষাবোর্ড আল হাইয়াতুল উলিয়া ও বেফাকুল মাদারিসিল আরাবিয়ার সদস্যও নির্বাচিত হন।
মসজিদে বনি হারাম
মসজিদে বনি হারাম (আরবি: مسجد بني حرام)। সৌদি আরবের মদিনার অন্যতম মসজিদ। এটি সেই অঞ্চলে দাঁড়িয়ে আছে যেখানে বানি হারাম উপজাতি বাস করত, এবং খন্দকের যুদ্ধের সময় এটি ক্যাম্প হিসাবে ব্যবহৃত হত। যুদ্ধের আগে একটি পরিখা খননকালে নামাযের জন্য নবী মুহাম্মদ সেখানে থামিয়েছিলেন বলেও মনে করা হয়। অন্যতম সাহাবী জাবির ইবনে আব্দুল্লাহর বাড়ি এখানে ছিল এবং তাঁর ঘরে বহু অলৌকিক ঘটনা সাক্ষী বলে গণ্য হয়।
নায়েফ বিন আবদুল আজিজ
নায়েফ বিন আবদুল আজিজ আল সৌদ (نايف بن عبد العزيز آل سعود) (১৯৩৪ – ১৬ জুন ২০১২) ছিলেন সৌদি আরবের যুবরাজ এবং প্রথম উপপ্রধানমন্ত্রী। ২০১১ থেকে ২০১২ সাল পর্যন্ত তিনি এই দায়িত্বে ছিলেন। ১৯৭৫ থেকে ২০১২ সাল পর্যন্ত তিনি স্বরাষ্ট্রমন্ত্রীর দায়িত্বপালন করেছেন।
প্রারম্ভিক দায়িত্ব
১৯৫২ থেকে ১৯৫৩ সাল পর্যন্ত তিনি রিয়াদ প্রদেশের উপগভর্নর ছিলেন। ১৯৫৩ সালে তিনি প্রদেশের গভর্নর হন। এক বছর তিনি এই পদে ছিলেন। এরপর তিনি মদিনা প্রদেশের গভর্নর হিসেবে নিয়োগ পান। ১৯৭০ সালে বাদশাহ ফয়সাল বিন আবদুল আজিজ তাকে উপস্বরাষ্ট্রমন্ত্রী নিয়োগ দেন।
স্বরাষ্ট্রমন্ত্রী
১৯৭৫ সালের মার্চে ফয়সালের হত্যাকান্ডের পর তৎকালীন স্বরাষ্ট্রমন্ত্রী ফাহাদ যুবরাজ এবং নায়েফ স্বরাষ্ট্রমন্ত্রী হন।
কর্মকাণ্ড
১৯৯৪ সালের ডিসেম্বরে সন্ত্রাসবাদের সাথে জড়িত শতাধিক ব্যক্তিকে গ্রেপ্তারের জন্য নায়েফ নির্দেশ দেন। এতে গোয়েন্দা প্রধান তুর্কি বিন ফয়সাল তাকে সহায়তা করেছেন।
২০০৩ সালে বিদেশি শ্রমিকদের দায়িত্বে থাকার সময় তিনি নির্দেশ জারি করেন যে বিদেশি শ্রমিক ও তাদের পরিবারের সংখ্যা ২০১৩ সালে সৌদি জনসংখ্যার ২০ শতাংশ অতিক্রম করতে পারবে না। সিনেটর চার্লস স্কামার ২০০৩ সালে নায়েফকে স্বরাষ্ট্রমন্ত্রীর পদ থেকে অপসারণের জন্য বন্দর বিন সুলতানের মাধ্যমে চেষ্টা চালান।
২০০৩ থেকে ২০০৬ সাল পর্যন্ত তিনি আলকায়েদার বিরুদ্ধে সৌদিদের কর্মকাণ্ডে নেতৃত্ব দিয়েছেন। এসময় বিভিন্ন স্থানে হামলার ঘটনা ঘটে। গণমাধ্যমে প্রচার এবং সন্ত্রাসী কর্মকাণ্ডের বিরুদ্ধে সফলতার ফলে এসময় তার রাজনৈতিক অবস্থান মজবুত হন।
দ্বিতীয় উপপ্রধানমন্ত্রী
২০০৯ সালের ২৭ মার্চ নায়েফ দ্বিতীয় উপপ্রধানমন্ত্রী হন। ফলে সরকারের নীতিনির্ধারণে তার প্রভাব বৃদ্ধি পায়।
বাদশাহ আবদুল্লাহ ও যুবরাজ সুলতানের অবর্তমানে নায়েফ মন্ত্রীসভার বৈঠকে সভাপতিত্ব করতেন। ২০১০ সালের নভেম্বরে তিনি হজ সংক্রান্ত দায়িত্ব নেন।
যুবরাজ ও প্রথম উপপ্রধানমন্ত্রী
২০১১ সালের ২৭ অক্টোবর বাদশাহ আবদুল্লাহ তৎকালীন যুবরাজ সুলতানের মৃত্যুর পর নায়েফকে সৌদি আরবের যুবরাজ মনোনীত করেন। যুবরাজ থাকাকালে তিনি সুদাইরি ভ্রাতৃবৃন্দের মধ্যে সবচেয়ে প্রভাবশালী ছিলেন।
অন্যান্য দায়িত্ব
নায়েফ ইন্তিফাদা বিষয়ে সৌদি কমিটির সুপারভাইজার জেনারেল ছিলেন। তিনি তথ্য বিষয়ক সর্বো‌চ্চ কাউন্সিলের প্রধান হিসেবে দায়িত্বপালন করেছেন। এই কমিটি দেশের গণমাধ্যম ও ইন্টারনেট তদারক করে থাকে। তিনি হজ বিষয়ক সর্বো‌চ্চ কমিটির প্রধান ছিলেন।
ব্যক্তিজীবন
নায়েফ তিনবার বিয়ে করেছেন। তার দশজন সন্তান রয়েছে। তার ছেলে মুহাম্মদ বিন নায়েফ সৌদি আরবের বর্তমান যুবরাজ।
মৃত্যু
২০১২ সালের ১৬ জুন সৌদি আরবের রাষ্ট্রীয় টেলিভিশুন চ্যানেলে নায়েফের মৃত্যুর খবর ঘোষণা করা হয়। তিনি জেনেভায় মৃত্যুবরণ করেছেন বলে রয়টার্স জানায়। জেনেভার একটি মেডিকেল সূত্রানুযায়ী তিনি হৃদযন্ত্রের সমস্যার কারণে মারা যান। জেদ্দা নিয়ে যাওয়ার পূর্বে তার লাশ জেনেভা মসজিদে রাখা হয়।
১৭ জুন মসজিদুল হারামে তার জানাজার নামাজ অনুষ্ঠিত হয়। এরপর মক্কার আল আদল কবরস্থানে তাকে দাফন করা হয়। মার্কিন রাষ্ট্রপতি বারাক ওবামা, ফ্রান্সের রাষ্ট্রপতি ফ্রাসোয়া ওলান্দ, জর্ডানের বাদশাহ দ্বিতীয় আবদুল্লাহ, তুরস্কের রাষ্ট্রপতি আবদুল্লাহ গুলসহ অন্যান্য নেতারা তার মৃত্যুতে সমবেদনা জানিয়েছেন।
সম্মাননা ও পুরস্কার
ফিলিস্তিনে অবদানের জন্য ২০১৩ সালের ২৮ জুন তাকে জাতিসংঘের তরফ থেকে মরণোত্তর পুরস্কার প্রদান করা হয়।
O
O (উচ্চারণ: ও) লাতিন বর্ণমালার পঞ্চদশ বর্ণ।
গোতলান্দ
গোতলান্দ (পুরানো বানানে Gottland অথবা Gothland ; স্থানীয় উপভাষায় গাটলান্দ হ'ল  সুইডেনের বৃহত্তম দ্বীপ।    এটি সুইডেনের একটি প্রদেশ, কাউন্টি, পৌরসভা, এবং ডায়োসেসে। প্রদেশটির উত্তরে ফারো এবং গটসকা সানডেন দ্বীপগুলির পাশাপাশি পশ্চিমে কার্লসো দ্বীপপুঞ্জ (লিলা এবং স্তোরা) অন্তর্ভুক্ত রয়েছে।  জনসংখ্যা ৫৮,৫৯৫, যার মধ্যে ২৩,৬০০ জন বাস করে প্রধান শহর ভিসবাই তে। সুইডেনের মোট জমির এক শতাংশেরও কম অংশ দখল করে গোতলান্দ দ্বীপ এবং গোতলান্দ প্রদেশের অন্যান্য অঞ্চল।
দ্বীপের আয়ের প্রধান উৎস হ'ল কৃষি, খাদ্য প্রক্রিয়াকরণ, পর্যটন, তথ্য প্রযুক্তি পরিষেবা, নকশা এবং কিছু ভারী শিল্প যেমন স্থানীয়ভাবে খনন করা চুনাপাথর থেকে কংক্রিট উৎপাদন। সামরিক দৃষ্টিকোণ থেকে এটি বাল্টিক সমুদ্র এর একটি কৌশলগত স্থানে অবস্থান করছে। ২০১৮ সালের হিসাবে গোতলান্দ রেজিমেন্টকে পুরায় স্থাপন করা হয়েছে এবং দ্বিতীয় বিশ্বযুদ্ধের পর প্রথমবারের মতো সুইডেনে একটি নতুন রেজিমেন্ট প্রতিষ্ঠা করা হয়েছে।
নাম
গোতল্যান্ডের নাম গীট এবং গোত-এর সাথে ঘনিষ্ঠভাবে জড়িত।
প্রাগৈতিহাসিক সময় থেকে ভাইকিং যুগ
দ্বীপটি গুতেসদের আবাসস্থল ছিল এবং আজভিদে সেটেলমেন্ট-এর মতো স্থানগুলি প্রমাণ করে যে এটির দখল সেই প্রাগৈতিহাসিক কাল থেকেই ছিল। গোতলান্দের মধ্য প্রস্তর যুগের প্রায় ৫,০০০ বছর আগের পুরানো সিল শিকারীদের কঙ্কাল অবশেষের উপর ডিএনএ সমীক্ষায় দেখা গেছে সেগুলি আধুনিক যুগের ফিনস-এর সাথে সম্পর্কযুক্ত। আবার মূল ভূখণ্ডের ভাস্তেগোতলান্দ-এর গখেম প্যারিশের এক কৃষককে দেখা গেল আধুনিক কালের ভূমধ্যসাগরীয় অঞ্চলের সাথে আরও ঘনিষ্ঠভাবে সম্পর্কযুক্ত। ঐ সময়েই মধ্য প্রাচ্যের কৃষিক্ষেত্র প্রসারের সাথে এটি বেশ সামঞ্জস্যপূর্ণ।